Diari Oficial de la Generalitat Valenciana


Sumari del DOGV 3750, del 16-05-2000 (2000/3053)

Notificació de la resolució del recurs ordinari amb el número de referència interna R-13/1999.
----------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3053


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-13/1999. [2000/A3053]
  
De conformitat amb el que estableix l'article 59.4 de la Llei 30/1992, de 26 de novembre,0 de Règim Jurídic de les Administracions Públiques i del Procediment Administratiu Comú, es notifica al senyor Winfried Meinhard Lutz, carrer de Dalt, 38.2.a, 46678 València, la resolució del recurs ordinari amb el número de referència interna R-13/1999.
  
Resolució
  
«Examinat el recurs ordinari formulat pel senyor Winfried Meinhard Lutz, en la sol·licitud de qualificació provisional i ajudes econòmiques directes per a la rehabilitació de l'immoble situat al carrer de Dalt 38, 2.n de València, expedient número 46/V05/1R/8222/95/250.
  
Antecedents de fet
  
1. El senyor Winfried Meinhard Lutz presentà el dia 8 de setembre de 1995 en l'oficina RIVA Ciutat Vella, una sol·licitud de qualificació provisional i d'ajudes econòmiques directes per a l'adquisició i immediata rehabilitació de l'immoble situat a València, carrer de Dalt, número 38, 2.n pis.
  
2. En vista de la documentació aportada, i segons l'article 12 del Decret 23/1994, de 8 de febrer, del Govern Valencià, el gerent de l'oficina RIVA dicta una resolució en data 25 d'octubre de 1996, en virtut de la qual denega la qualificació provisional i les ajudes econòmiques directes, en comprovar que la part sol·licitant disposa d'un altre habitatge lliure en el mateix municipi on es situa l'habitatge objecte de l'adquisició i immediata rehabilitació.
  
3. Contra l'esmentada resolució interposa un recurs ordinari el senyor Winfried Meinhard Lutz, amb els documents i al·legacions que consten en aquest, i que es donen per reproduïdes per tal de ser breus.
  
Fonaments de dret
  
1. Aquesta Direcció General és competent per a la resolució d'aquest recurs ordinari, tant pel que disposen l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV núm. 3.218 de 6 d'abril).
  
2. El que disposen els articles 107; 110; 114; 115; 116 i 117, de la LRJAP i PAC, quant a l'admissió i tramitació del recurs ordinari.
  
3. Segons disposa l'article 12.1.a del Decret 23/1994, de 8 de febrer, del Govern Valencià, és requisit per a l'accés a les ajudes econòmiques directes, en cas d'adquisició d'habitatge per a la immediata rehabilitació, que el beneficiari no dispose de cap habitatge lliure en el mateix municipi en el qual es situa l'habitatge objecte de l'actuació protegible.
  
4. En el cas que ens ocupa, revisada la documentació que hi ha en l'expedient, no queda provat que els dos habitatges situats a València, carrer de Dalt, número 38, pis segon, constituïsquen un sol habitatge, com al·lega la part recurrent, ja que les proves documentals aportades per aquesta, i, en concret, l'escriptura pública de compravenda de data 27 de març de 1998, atorgada davant el notari Rafael Gómez-Ferrer Sapiña, no proven el que al·lega el recurrent; d'acord amb això, i en no haver aportat la part recurrent una prova suficient i adequada que desvirtue el contingut de la resolució impugnada, pertoca confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Winfried Meinhard Lutz, contra la resolució del gerent de l'oficina RIVA, de data 25 d'octubre de 1996, que queda confirmada.
  
Contra aquesta resolució que posa fi a la via administrativa, es podrà interposar un recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la seua notificació, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercitar qualsevol altre recurs que estime oportú.
  
València, 11 de febrer de 1999.- El director general d'Arquitectura i Habitatge: José María García Zarco.»